**Közbeszerzési dokumentáció és ajánlattételi felhívás módosítása**

**az „Építőipari gépek és eszközök beszerzése a Limelog Kft. részére” tárgyú,**

**nyílt közbeszerzési eljárásban**

Felelős akkreditált közbeszerzési szaktanácsadó:

Név: dr. Barkóczi Péter

Lajstromszáma: 00510

Budapest, 2018. február 18.

**I.**

**A Limelog Kft., mint Ajánlatkérő az „Építőipari gépek és eszközök beszerzése a Limelog Kft. részére” tárgyú, a Kbt. 113. §-a alapján folytatandó nyílt közbeszerzési eljárásban a Kbt. 113. § (4) bekezdése alapján az alábbiak szerint módosítja a közbeszerzési dokumentációt**:

Az eredeti közbeszerzési dokumentáció 3/A és 3/B sz. mintanyomtatványai kiegészültek a „szállítás mennyiségének” feltüntetésével.

**II.**

**A Limelog Kft., mint Ajánlatkérő az „Építőipari gépek és eszközök beszerzése a Limelog Kft. részére” tárgyú, a Kbt. 113. §-a alapján folytatandó nyílt közbeszerzési eljárásban a Kbt. 113. § (4) bekezdése és 52. § (5) bekezdése alapján az alábbiak szerint módosítja az ajánlattételi felhívást:**

**A.)**

Az ajánlattételi felhívás 15.) pontjában eredetileg meghatározott **ajánlattételi határidő** 2018. február 23-a, 10:00 óra időpontról **2018. február 28-a 10:00 óra** időpontra módosul.

**B.)**

Az ajánlattételi felhívás 18.) pontjában eredetileg meghatározott **ajánlatok felbontásának időpontja** 2018. február 23-a, 10:00 óra időpontról **2018. február 28-a 10:00 óra** időpontra módosul.

**C.)**

A felhívás 25.) pontjában meghatározott „A szerződés biztosítékai, mellékkötelezettségek” tartalma módosításra (bővítésre) kerül:

*Meghiúsulási kötbér, késedelmi kötbér, hibás teljesítési kötbér, jótállás a szerződéstervezetben foglaltak szerint*.

Hibás teljesítési kötbér

Amennyiben az Eladó neki felróható ok miatt a teljesítési határidőre olyan minőségben teljesít, amely miatt a szállított termék/eszköz nem tudja a funkcióját ellátni, úgy a teljesítése hibás teljesítésnek minősül. Vevő ez utóbbi hibás teljesítéssel érintett terméket/ árut nem veszi át. A hibás teljesítés tényét a Felek jegyzőkönyvezik. A jegyzőkönyvben rögzíteni kell a hibás teljesítés tényét, időpontját, tárgyát, mennyiségét.

Hibás teljesítés esetén a Vevő hibás teljesítési kötbért érvényesít az Eladóval szemben, amelynek mértéke a hibás teljesítéssel érintett termék(ek) nettó vételárának az 1%-a/naptári nap. A hibás teljesítési kötbér a hiba kijavításának napjáig, de legfeljebb annak felmerülését követő tízedik naptári napig érvényesíthető. A tízedik naptári napot követően meghiúsulás következik be, amelytől kezdődően meghiúsulási kötbér is érvényesíthető az Eladóval szemben, amelynek mértéke a meghiúsulással érintett termék(ek) nettó vételárának 20%-a.

Késedelmi kötbér

Amennyiben az Eladó neki felróható ok miatt az általa szállítandó termékekkel a jelen szerződésben meghatározott véghatáridőre késedelembe esik (a termék a teljesítési határidőre nincs a teljesítési helyen vagy nem a megfelelő darabszámban), úgy a Vevő késedelmi kötbérre jogosult. A késedelmi kötbér mértéke a késedelemmel érintett termék(ek) nettó vételárának 1%-a/naptári nap. A késedelmi kötbér legfeljebb 10 napra érvényesíthető. A tízedik naptári napot követően meghiúsulás következik be, amelytől kezdődően meghiúsulási kötbér is érvényesíthető az Eladóval szemben, amelynek mértéke a meghiúsulással érintett termék(ek) nettó vételárának 20%-a.

Meghiúsulási kötbér

Amennyiben az Eladó neki felróható ok miatt a teljesítési határidőig eláll a teljesítéstől vagy azt megtagadja, illetve amennyiben az Eladó a jelen szerződést azért mondja fel, mert nem vis maior ok miatt nem képes vagy nem akarja az általa szállított termékeket az általa megajánlott ajánlati áron szállítani a Vevőnek, úgy meghiúsulás következik be. Szerződő Felek meghiúsulás esetére meghiúsulási kötbért kötnek ki, amelynek mértéke a meghiúsulással érintett termék(ek) nettó vételárának 20%-a.

Helyszíni szervízszolgáltatás kapcsán felmerülő kötbér

Abban az esetben, amennyiben az Eladó által leszállított termék a jótállási idő alatt meghibásodna, úgy az Eladónak a jótállás ideje alatt helyszíni szervízszolgáltatást kell nyújtania, amely szolgáltatásért külön díjat nem számolhat fel a Vevővel szemben. A szervízszolgáltatást az Eladó köteles megkezdeni a Vevő általi hibabejelentést (írásbeli közlést) követő naptól számított 8 naptári napon belül és köteles azt befejezni/elhárítani a kijavítás megkezdésétől számított 3 naptári napon belül. Ebben az esetben, amennyiben az Eladó a jelen szerződés VI. 5.1 pontjában vállalt kötelezettségének neki felróható ok miatt határidőben nem tesz eleget, úgy az elmulasztott határnapot követő naptól kezdődően késedelmi kötbérrel sújtandó. A késedelmi kötbér mértéke a hibával érintett termék(ek) nettó vételárának 1%-a/késedelemmel érintett nap. Ez utóbbi késedelmi kötbér mértéke legfeljebb a hibával érintett termék(ek) nettó vételárának 6%-a lehet. A hetedik naptári napot követően meghiúsulás következik be, amelytől kezdődően meghiúsulási kötbér is érvényesíthető az Eladóval szemben, amelynek mértéke a meghiúsulással érintett termék(ek) nettó vételárának 5%-a.

*A 4; a 6. és a 7. részek esetén az alábbi szerződéses feltétel is előírásra kerül*

Abban az esetben, amennyiben az Eladó által leszállított termék a jótállási idő alatt meghibásodna, úgy az Eladónak a jótállás ideje alatt helyszíni szervízszolgáltatást kell nyújtania, amely szolgáltatásért külön díjat nem számolhat fel a Vevővel szemben. A szervízszolgáltatást az Eladó köteles megkezdeni a Vevő általi hibabejelentést (írásbeli közlést) követő ……….órán belül és köteles azt befejezni/elhárítani a kijavítás megkezdésétől számított 24 órán belül. Ebben az esetben, amennyiben az Eladó a jelen szerződés VI. 5.2 pontjában vállalt kötelezettségének neki felróható ok miatt határidőben nem tesz eleget, úgy az elmulasztott időpontot követő órától kezdődően késedelmi kötbérrel sújtandó. A késedelmi kötbér mértéke a hibával érintett termék(ek) nettó vételárának 0,25%-a/késedelemmel érintett óra. Ez utóbbi késedelmi kötbér mértéke legfeljebb a hibával érintett termék(ek) nettó vételárának 6%-a lehet (24 óra késedelem). A 25. órától kezdődően meghiúsulás következik be, amely során meghiúsulási kötbér is érvényesíthető az Eladóval szemben, amelynek mértéke a meghiúsulással érintett termék(ek) nettó vételárának 5%-a.

Bármely, a jelen szerződésben meghatározott kötbér a szerződésszegés napján esedékes. Vevő kötbérigényét írásban közli Eladóval, külön megjelölve annak jogalapját és összegét. A kötbér az Eladó számlájából kerül levonásra. Amennyiben a levonás nem lehetséges, úgy ellenszámlával kerül érvényesítésre. A kötbér kifizetése nem érinti Vevő azon jogát, hogy a szerződésszegéssel okozott és a kötbér összegével nem fedezett kárának megtérítését követelje.

Jótállás:

A jótállás – amely a szerződésszerű teljesítést követő naptól kezdődi - az 1., a 2., a 3., az 5. részek tekintetében 12 hónap; a 4., 6. és a 7. részek tekintetében 24 hónap.

Eladó az általa leszállított termék(ek) vonatkozásában jótállást vállal, amelynek mértéke a …………(*Nyertes rész függvényében, figyelembe véve az alapesetre meghatározott kötelező jótállást és az azon felül vállalt többletjótállás mértékét*) közbeszerzési rész körbe eső minden termék esetén egységesen a szerződésszerű teljesítést követő naptól kezdődően ……………..hónap (*Nyertes ajánlat függvényében*). A jótállás ideje a szerződésszerű teljesítést követő naptól kezdődően indul.

Budapest, 2018.február 15.

dr. Barkóczi Péter

Ajánlatkérő képviselője

felelős akkreditált közbeszerzési szaktanácsadó (lsz: 00510)